# data[].attributes.body
Dán oasážis lean válljen golbma girjji mas sámi pedagogihka iešvuođat bohtet ovdán. Guokte vuosttaš girjji gullet lohkanmearrái, ja goalmmát girjji lean válljen dan sivas go dat láktasa guovddáš fáttáide pedagogihkas.

Ollislaččat buot dát golbma girjji leat veahkkin nannet buori vuođđumáhtu ja ipmárdusa sámi pedagogihkas.

Balto, Asta 1993: Sámi mánáid bajásgeassin nuppástuvva. Oslo: AdNotam Gyldendal

Aikio, Aimo 2000: Olbmo ovdáneapmi.Kárášjohka: Davvi Girji.

Keskitalo, Pigga & Määttä, Kaarina 2011: Ulbmilin sámi pedagogihka ollašuhttin. Rovaniemi: Lapland University Press

# data[].attributes.body
Dán oasážis muitalan buot golmma  hárjehallamiid čađaheami, vásáhusaid ja áiccamiid.
Govva: Maila R.B.D 2020

# data[].attributes.body
Vuosttaš áicanhárjehallamis čuvvon vuođđoskuvlla oahpaheaddji,Sini Rasmus, gii oahpaha sihke sámegiel- ja servodatfága gaska- ja nuoraidskuvladásis. Ovdal áicanhárjehallama leimmet čađahan áicanmetodihka gos vuođđudeimmet mo ja maid áicat.
Govva: Maila R.B.D 2020

# data[].attributes.body
Dan ovtta vahkus áicen ohppiid vuorrováikkuhusa, mo oahppit ovttasbarget unna jovkkožiin, digitálareaiddu geavaheami, fágaoahpahusa ja suhkes áican. Dákkár vuđolaš áican nanne buori gova oahpaheaddjeámmáhis ja mo oahpahus hábmejuvvo.

# data[].attributes.body
Nuppi hárjehallamis oahpahin
sihke 7 ja 9. luohkálaččaid sihke sámegielas ja servodatfágas. Gramatihkka ja sámi árbevirolaš máhttu lei váldofáddán.

# data[].attributes.body
Dán hárjehallamis oidnen árvvu daid iešguđet oahppostrategiijain ja mo dat iešalddis hábmejit máŋggageardán oahpahusa. Ulbmil dain iešguđet oahppostrategiijain ja bargovugiin lei heivehit oahpahusa juohke oahppái vai juohkehaš dovdá ahte hálddaša fáttá.

Oahpahusas deattuhin praktihkalaš bargguid, vuosttažettiin dan sivas go sámi dološ árbeiverru lea ahte olmmoš oahppá bargguid bokte.
Ovdamearka dihte geavaheimmet sosiála mediaid, e-girjji ja guldaleimmet sámi musihkka barggadettiin. Seammás mii ráhkadeimmet tiktok, jurddakárttáid ja plakáhtaid. Mii maiddai spealaimet, dolastalaimet, ságastalaimet ja čađaheimmet memorie hárjehusaid.

Seammás oidnen mo oahppit barge iehčanassi ja joavkkuid mielde dain iešguđet bargguin.

Dat mii bázii muitui maŋŋá hárjehallama lei árvvu čállimis ja lohkamis. Dat leat vuođđogeađggit oahppamis ja lea dehálaš dan maiddai deattuhit oahpahusas.
Govva: M.R.B D

# data[].attributes.body
Nuppi hárjehallamis vásihin mo oahpaheaddje rolla lea ja mo dan galgá hálddašit. Seammás ihte olu jurdagat maŋŋá hárjehallama sámevuođa oinnolašvuođa ektui.

# data[].attributes.body
Goalmmát hárjehallama čađahin Sámi Joatkkaskuvlla ja boazodoalvuskuvllas Guovdageainnus. Čuvvon vuosttaš, nuppi ja goalmmát luohkálaččaid sámegieloahpahusa, sihke dain geain vuosttaš ja njealját giellan. Ulbmil hárjehallamin lei vuodjut skuvlasirddašeapmái vuođđoskuvllas joatkkaskuvlii, lassin oahpásmuvvat joatkkaskuvlla dássái ja plánaide.

# data[].attributes.body
Goalmmát hárjehallamis leimmet golbma studeanta fárrolaga. Dat lei hui vuogas go beasaimet ságastallat ja digáštallat iešguđet fáttáid. Anan sunno máhtu hui árvvus ja jáhkan dehálaš oassi oahpaheaddjeoahpus lea gullat eará studeanttaid vásáhusaid.

# data[].attributes.body
WordCloudas lean bidjan sániid maid árvvoštalan dehálažžan dutkki oahpaheaddjin. Dáid lean geavahan árvvus go lean leamaš hárjehallamiiguin.

# data[].attributes.body
Girji Sámi mánáid bajásgeassin nuppástuvvá čujuha mo sámi árvvut ja iešguđet bearaš rollat leat vuođđun mánáid bajásgeassimis, lassin sámi skuvllaid ja serovdaga ovdáneapmái.

# data[].attributes.body
Jurdagat mat leat ihttán dán jagis lea ahte orru juohke oahpaheaddji duohken man muddui sámi árbevirolaš máhttu lea oassin fágain. Ovdamearka dihte eai boađe sámi kultuvrra árvvut, máhttu ja jurddašanvuohki čielgasit ovdan oahppoplánas. Nuppe dáfus leat dieđus sierra fágaplánat mat čiekŋudit juohke fáddái, muhto sámi oahpaheaddjin lean oaidnán man stuora ovddasvástádus mis lea seailluheames sámi kultuvrra, giela ja árbedieđu. Dán vuhtten erenamoš bures go ledjen hárjehallamis Unjárgga Oahppogáldus gos bidjet olu návccaid seailluhit dan báikkálaš suopmana.

# data[].attributes.body
Fágaplánas čuožžu ahte studeanta erret eará galgá máhttit:
-Plánet, čađahit ja árvvoštallat oahpahusa ja oahppama didaktihkalaš prinsihpaid vuođul.
- Huksegoahtit iežas pedagogalaš jurddašeami.
-  Gelbbolašvuohta geavahit oahppoplánaid plánema ja reflekterema vuođđun.

- Gelbbolašvuohta suokkardallat iežaset rolla studeantan ja boahttevaš oahpaheaddjin

Dán oahppanloggas  muitalan makkár fáttát ja vásáhusat dán oahppojagi leat hábmen ja ovddidan gáibiduvvon máhtu ja gelbbolašvuođa mat bohtet ovdán fágaplánas.

# data[].attributes.body
Dán oasážis namuhan guovddáš fáttáid dán oahppojagi. Váldofáddá lea pedagogihkka ja didaktihkka, mii lea vuođđun buot gullevaš fáttáin.

Pedagogihkka lea láidehus oahpaheaddjeámmáhii sámi oahpahusa ja sámi skuvlla historjjálaš geahčastagas gitta otnážii. Didaktihkka lea ges oahppu das mo oahpahit.

Oahppoovttadat vuodju erret eará oahpahusláhkii, oahppoplánaide, oahppovugiide ja sámi pedagogihkkii. Vuođđun buot váldofáttáin lea leamaš ovddidit didaktihkalaš gelbbolašvuođa 5.-10 ceahkis.

# data[].attributes.body
Doahpagis sámi pedagogihka lea viiddis mearkkašupmi, ja iežan oainnu mielde sáhttá váttis čilget sániiguin mii dat lea. Dán birra humai Gudrun Kuhmunen álggu skuvlajagi, mo árbevirolaš máhttu ja sámi bajásgeassima árvvut leat dehálaš oassin sámi pedagogihkas. Dat mii bázii muitui lea mo dan árbevirolaš máhtu galgá transformeret ođđa áigái ja ođđa kontekstii, nu mo oahpahussii. Ovdamearka dihte čatnat sámegiel oahpahusa lávostallamii dahje geavahit sámi árbevirolaš muitalusaid oahppoteknihkkan. Okta jurdda lea ahte dákkár transformeremis lea stuora árvu ja lea veahkkin seailluhit kultuvrra, lassin lunddolaččat nannet ohppiid sámi identitehta ja gullevašvuođa.
Govva: Maila R.B.D 2020

# data[].attributes.body
Pedagogihkkas mii leat čiekŋudan oahppostrategiijaide, ja mo heivehit oahpahusa oahppis oahppái.

# data[].attributes.body
Mii leat maiddai čiekŋudan oahppoplánaide, ovdamearka dihte leat mii kritihkalaččat analyseren oahppoplána. Mii leat maiddai buohtastahtten mo sámeskuvla ja sámi oahpahus boahtá ovdán Norgga, Ruota ja Suoma oahppoplánain. Dán vuogi mielde oažžu buoret ipmárdusa mo sámeskuvllaid dilli lea ja mo sámeoahpahus lea organiserejuvvon. Seammás oahppodirektoráhta maiddai čujuha dasa ahte buohkat geat barget vuođđooahpahusas, geatnegahttojit bajitoasi vuođđooainnu báidnit oahpahusa plánema ja čađaheami. Dat mearkkaša ahte go hábme oahpahusa galgá ođđa oahppoplánaid mielde geavahit bajitoasi, fága iešvuođaid ja oahpahusa vuođđoelemeanttaid veahkkin dulkot gealbomihttomeriid. Oahppoplána lea oahpaheaddji deháleamus veahkkeneavvu mii hábme oahpahusa.

# data[].attributes.body
Mii leat maiddai čađahan guovddáš fáttáid main ulbmil ráhkkanit min hárjehallamiidda. Seammás leat čiekŋudan sámi skuvlahistorjái, sámi dološ oskkui, gáiddus- ja neahttavuđot oahpahussii. Lassin mis leamaš guosselogaldalli gean bokte oahpásmuvaimet Alaska eamiálbmogiidda.

# data[].attributes.body
Olbmo ovdáneapmi girjjis bohtet ovdán guovddáš teoriijat mat leat veahkkin ipmirdit mo pedagogihkka doaibmá. Ovdamearka dihte Erik.H Erikson psykososiála teoriija. (Aikio 2000: 146-149.)

# data[].attributes.body
Girjjis Ulbmilin sámi pedagogihka ollašuhttin leat máŋga iešguđet fáttá. Mun válljejin čiekŋudit
Pigga Keskitalo kapihttalii Sámi pedagogihkka rápmaeavttut gos čilge mi váikkuha oahpahusa siskkáldas ja olggoldas rámma.
(Keskitalo 2011: 47-53.)